als_Latn dik_Latn sag_Latn
Zvicra çohet në këmbë për të mos lejuar dëbimin e Arlind Lokajt(video)
Autoritetet zvicerane të kantonit të Ticinos kishin marrë vendim për dëbimin e të riut Arlind Lokaj, për në Kosovë. Por një certifikatë mjekësore, e cila tregonte gjendjen e tij jo të mirë shëndetësore, kishte shtyrë dëbimin. Kjo temë ka hapur debat pro dhe kundër, duke nxitur edhe protesta.
Një deputet i legjislaturës së kantonit të Ticinos, ka reaguar duke kërkuar edhe një herë shqyrtimin e vendimit për mos depërtim për në Kosovë të Arlindit, pasi kishte parë një foto të tij hipur në kalë. Deputeti Massimiliano Robbiani, ka thënë se si është e mundur që një djalë me shëndet jo të mirë, të qëndrojë i qetë mbi një kalë.
Përveç kësaj ai ka thënë, se edhe sikur të jetë e vërtetë, që Arlindi nuk është mirë me shëndet, kjo nuk është arsye që ai të vazhdojë qëndrimin në Zvicër, pasi mund të shkojë dhe të vazhdojë trajtimin për shërim në Kosovë.
Muajin e kaluar qindra të rinj kishin marshuar në Bellinzona duke kundërshtuar dëbimin e Arlindit nga Zvicra. Disa nga motot e protestës ishin: “Arlindi është një prej nesh”, “Larg duart nga Arlindi ynë”, dhe të tjera të ngjashme.
Arlindi i kishte shpëtuar dëbimit, pasi në momentet e fundit kishte paraqitur te autoritetet një certifikatë mjekësore, e cila tregonte për gjendjen për gjendjen e tij jo të mirë shëndetësore, dhe për nevojën e trajtimit të tij në Zvicër.
als_Latn als_Latn als_Latn als_Latn als_Latn als_Latn